പട്ടികജാതി വിദ്യാര്ത്ഥികള്ക്ക് പ്രോത്സാഹന സമ്മാനത്തിന് അപേക്ഷിക്കാം തിരുവനന്തപുരം: പട്ടികജാതി വികസന വകുപ്പ് നടപ്പാക്കുന്ന പ്രത്യേക പ്രോത്സാഹന സമ്മാനത്തിനായി പട്ടികജാതി വിദ്യാര്ത്ഥികള്ക്ക് അപേക്ഷിക്കാം. പൊതുപരീക്ഷകളില് മികച്ച വിജയം നേടിയവര്ക്കാണ് സമ്മാനം. 202021 അക്കാഡമിക് വര്ഷം പത്താംക്ലാസ് മുതല് മുകളിലേക്കുള്ള എല്ലാ അംഗീകൃത കോഴ്സുകളിലും പ്രൊഫഷണല് കോഴ്സ് ഉള്പ്പെടെ അവസാന വര്ഷ പൊതുപരീക്ഷയില് മികച്ച വിജയം കരസ്ഥമാക്കിയ പട്ടികജാതിവിഭാഗം വിദ്യാര്ത്ഥികള്ക്ക് www.egrantz.kerala.gov.in മുഖേന അപേക്ഷ നല്കാം. ജാതി സര്ട്ടിഫിക്കറ്റ്, ബാങ്ക് അക്കൗണ്ട് വിവരങ്ങള് സഹിതം അപേക്ഷിക്കണം. അപേക്ഷകര് കേരളത്തിനുള്ളിലെ വിദ്യാഭ്യാസ സ്ഥാപനങ്ങളില് പഠിച്ചവരാകണം. കൂടുതല് വിവരങ്ങള് ജില്ലാ പട്ടികജാതി വികസന ഓഫീസുകളില് ലഭിക്കും.